চট্টগ্রাম/ক্যাটাগরি লিড/লিড ৭/৭

টেকনাফে সাড়ে ৫ কোটি টাকার অস্ত্র-মাদক জব্দ, আটক ২

কক্সবাজার প্রতিনিধি

কক্সবাজারের টেকনাফের নাফ নদী থেকে সাড়ে পাঁচ কোটি টাকা মূল্যের অস্ত্র, ক্রিস্টাল মেথ আইস ও ইয়াবা জব্দ করেছে বিজিবি। এসময় একজন মিয়ানমার নাগরিক-সহ দুজনকে আটক করা হয়েছে।

আটকরা হলেন— টেকনাফ থানার হ্নীলা ইউনিয়নের মৃত আব্দুর রহিমের ছেলে দ্বীন মোহাম্মদ (৪০) ও মিয়ানমারের মংডু থানার মৃত লাল মিয়ার ছেলে বদি আলম (৩০)।

বিজিবির এক সংবাদ বিজ্ঞপ্তিতে জানানো হয়েছে, টেকনাফ ব্যাটালিয়ন (২ বিজিবি) বৃহস্পতিবার রাতে নাফ নদীতে অভিযান চালায়। এসময় বিজিবির টহলদল বাংলাদেশি মানব পাচারকারী এবং একজন মিয়ানমার নাগরিক-সহ নৌকাটিকে আটক করতে সক্ষম হয়। নৌকা তল্লাশি করে পাঁচ কোটি ৭৯ লাখ ৬০ হাজার টাকা মূল্যমানের অস্ত্র, ক্রিস্টাল মেথ আইস, ইয়াবা-সহ অন্যান্য মালামাল উদ্ধার করতে সক্ষম হয় বিজিবি।

আটক ব্যক্তিদের বিরুদ্ধে মামলা প্রক্রিয়াধীন বলে বিজ্ঞপ্তিতে জানানো হয়েছে।

ওএস/এসবি